Берк кўчалар… « Ўзбекистон Халқ Ҳаракати\n22 September 2017 - 9:00\nБир катта олим айтганидек, мисралар талқини кишини ларзага солмаслиги мумкин эмасди. 20-асрнинг чорагигача Бухоро ёки унга ёндош юртларда амирлар, амалдорлар, боёнлар, руҳонийлар, қозилар ўртасида ҳукм сурган бесоқолбозлик элнинг юрагидаги номус ва орини, ғурури ва сурурини сусайтириб, эркакларнинг кўпчилигини ҳувайрига айлантирганди. Бухоройи шарифдек покдомон маконда авж олган бу иллатни Тангри йўлидан юриши лозим бўлган, Қуръон ўқиб, аслида унга амал қилмайдиган олчоқ мударрислар, муллаваччалар муҳитида сезиб қолган Махтумқулининг бундан беҳад ларзага келганлиги, жони-жаҳони адо бўлганлиги шубҳасиз. Донишманд шоир бу борадаги дардини, ғазабини шу мисра орқали беихтиёр маълум қилиб ўтганлиги аслида бундай шармандали воқеликдан ор қилганлиги, ҳатто уни тилга олишга жирканганлиги маълумдир. Акс ҳолда, у пири комил Баҳоуддин Нақшбанд юртини тарк этмасди. У бу кескин ҳаракати, мардона талқини билан муқаддас Ислом динининг софлиги учун фидойилигини кўрсатганди. Рус истилочилари бу юртларни босиб олганларидан сўнгра, юқоридагига ўхшаган ғайри инсоний иллатлар қаторида, бу одатга ҳам чек қўйилди. Мустақилликка эришган юртни юз эллик йил ортга қайтаришга тиши-тирноғи билан тиришаётган президент бугун бесоқолбозликни бутун дунёга тарғиб этяпти. Қамаранинг айтишига кўра бизникилар бу соҳада бошқалардан ўзиб кетганлар. Амир Музаффардан ҳеч бир жиҳати билан фарқланмайдиган президентнинг бу ишидан фахрланишига Баҳромнинг ишончи комил. Унинг ёлғончилиги ва сохтакорлигидан фоҳишафурушлигини юқори қўядиган Қамара бу ишларда анча-бунча маълумотга эга эди.\nБаҳромнинг истиҳола қилиб ўтирганини сезган Марат мавзуга чек қўймоқчи бўлди.\n– Бу гапларни бас қилинг! – деди, у Қамарага. – Мудакнинг андом ялашини айтиб беринг дойига. Сўралган нарса қолиб, икки соатдан буён кераксиз нарсалар ҳақида гапириб ётипсиз.\n– Маратжон, кейинги пайтларда шу хусусида кўп суриштирадиган бўлиб қолдингиз! – деди у кулиб. – Бу ишни бошлаш арафасида эмасмисиз, ишқилиб?\nУзум кавшанаётган Марат ўрнидан сапчиб турди. Ваннага кириб, оғзидаги луқмасини ташлаб, оғзини чайиб қайтди. Қамара кулавериб, ичаги узилай, деди.\n– Агар ёшроқ бўлганингизда, шу гапингиз учун андомингизга ароқ шишани тиқардим! – деди у. – Қирқ ёшдан ўтиб, ўзимни қўлга олганда, шунақа ифлос ишга қўл ураманми?\n– Мен ҳам қўлингизни урасиз, демадим! – деди кулгидан ўзини тиёлмаётган Қамара ароқ шишасини кўзлари билан кўрсатиб. – Ароқнинг шишаси жуда калта. Еганларимнинг учини бир-бирига уласангиз, Ғиждувонга тўрт марта бориб келадиган поезд йўли қурсангиз бўлади. Мудак шуни ҳисобга олиб, бира тўла бошини тиқишни ўйлаган бўлса керак.\nҚамарадан бахтиёрлик юқтирган Марат бошини лиқиллатди.\n– Сизга гап айтиб чиқаштириб бўлмайди! – деди у. – Муҳиддин Дарвешга шогирд тушмаган бўлсангиз ҳам, бойбилагидан ушлаб, қучоғида ётганингиз ростми, дейман. Бол ушлаган бармоғини ялайди, деганларидек, бордан юқади, барибир.\n– Албатта! – деди Қамара. – Буни ҳеч ким инкор этмайди. Аммо бир нарсани кўп ҳам сўрайвермайдилар. Сўраяпсизми, бир нимага умидворсиз. Бекордан-бекор сўпи жўхоризорда таҳорат олмайди. Сўрадингиз, тағин бир марта айтиб бераман. Тасаввурингизда бир маза қилинг. Ёнида тилини тиққанлар п.. еб қолсинлар…\nУ Мудакнинг тилини андомга тиқиб, мўйлови билан қандай ишқалашини бошини сараклатиб кўрсатиб берди. Тилини илоннинг тилидек ўйнатиб ялашларини қилди.\n– Тўхтатинг, етар! – деган Марат “дод” деб юборди.\nҚайсарлиги тутган Қамара борҳо ваҳшийлашди. Тўнқайиб мушт тугди. Мудак орқасига бурнини қандай тиқишини намойиш этди. Муштуми тешигини ялаб нолиш қайтарди, нозлар этди…\n– Рекламаси шунақа бўлгандан сўнгра, Фозил қори ҳам тиқадида! – дея Марат оғзини кафти билан артиб қўйди.\nБаҳром ўсал бўлди. У умри бино бўлиб эшитмаганларини эшитаётганди. Ўзини ўнғайсиз ҳис этиб, туришга чоғланганда, Қамаранинг соткаси жиринглаб қолди.\nУ кўзгуга қараб:\n– Мудак! – деди кўрсатгич бармоғини лабига босиб.\n– Қамарахон, яхшимисиз? – сўради Мудак тожикча талаффуз билан ўзбекчада зўрға гапириб.\nСотка баланд овозда қўйилганди.\n– Тангрига шукур! Ўзингиз тузукмисиз, қори ака, Амирахон дурустми?\n– Ҳаммаси жойида! – жавоб берди Мудак. – Бугун жуда қизиқ воқеа бўлди. Нозима Мунис бухороликларни йиққанди. Йўқолиб қолган туркман пайдо бўлиб, гуруҳ бошлиқларини йўлдан урмоқчи бўлибди. Яхшиям, йигитларимиз вақтида жонбозлик кўрсатиптилар. Бузғунчининг шармандасини чиқариб, ҳайдаб юборибдилар.\n– “Туркман” деганингиз ким бўлди? Эслай олмаяпман!\n– Нозима Мунисга киракашлик этадиган Баҳромни танимайсизми?\n– Танийман! Унинг миллати туркманми?\n– Қоракўллик бўлгач, тожик ёки ўзбак бўлмайди-ку! Ўзини ўзбакни ўғизи дегани билан ўзбакларнинг тарафини олиб, миллатчилик қилгани билан, ўзи “истинний” туркман. Тожик ёки ўзбак бўлганда, ақли-ҳуши жойида бўларди. Худо бериб турганда, бизга ўхшаб ярим милён, бир милённи эпларди. “Набарўт”, ишга халақит беряпти палакат!\n– Ўзининг иши! – деди сири очилаётганини ўйлаган Қамара. – Нозима Мунис нима қиляпти? Ишни қачон охирига етказасизлар?\n– Бугун бухороликлар охирги пулларни йиғяптилар. Эртага наманганликларнинг навбати. Амирахоннинг айтишича, уч-тўрт кун ичида барчаси ниҳоясига етади.\n– Яхши! Бизга нима хизмат?\n– Ҳол-аҳвол сўрай дедим. Ишлар тугасин, иккаламиз холи жойда бир ҳафта дам оламиз. Маратжондан озроқ қорасиданми, оқиданми олиб қўйинг!\n– Қўлингизда онаси ўпмаган ёш қизлар турганда, менинг каби қари бир кампирни бошингизга урасизми?\n– Айланиб кетай, Қамарахон! Ноўрин гапириб, мени қаттиқ хафа қилдингиз! Қадди-қоматингиз ҳам, очилмоқчи бўлаётган ғунчадек тиржайиб турган андомингиз ҳам мингта онаси ўпмаган қизникидан ҳазор чандон некроқ!\n– Бўпти! Бир кун олдин огоҳлантирасиз! Кўпам мақтайверманг. Ийиб кетяпман. Ҳозир с… юбораман!\n– Жонингизга жоним қурбон бўлсин! Ўзим ҳам базўр турипман, келишдик, фариштам!\nТамара соткасининг тугмасини босди. Тишини-тишига қўйиб чидаб ўтирган Марат, ётиб олиб, қорнини чангаллаганча пишқиришга тушди.\n– Нимага куласиз? – сўради Қамара. – Мудак бўлса, менга қорадориси ҳам, оқ ажали ҳам чикора. Ҳатто сизга ўхшаган ёшроқ ва абзали каттасининг ҳам ҳожати бўлмайди. У қорадоридан тўйиб, еб, ишга киришса, тўрт соатлаб ҳам тинмайди… Фариштага айланаман, самоларга учаман, капалак бўлиб, эрам боғларини кезиб, гуллардан учиб гулларга қўнаман, боларилар сингари нектарлардан висол болини йиғиб, қайтиб ўн олти яшар қизга айланаман…\n– Ол-а-а! Ошириб юбормадингизми? – дея Марат кўйлаги ёқасидан енгил тишлаб қўйди. – Тавба, тавба! Нотавон бандаларингни Ўзинг йўлингдан оздирмагайсан! Унда Амира Кимё ҳар тунда арши аълога чиқиб тушарканда?\n– Бундай дейиш гуноҳи кабир! – деди Қамара ҳам ёқасини тишлаб. – Аммо Екатиринанинг етти ухлаб тушига кирмаган маззани қилади. Амира Кимё бир юз эллик кило тош босади. Мудакнинг дандаги жимжилоқ бармоғимча ҳам келмайди. Бўйи баробар бўлганда ҳам, Амира Кимёга бошқа йўл билан таъсир ўтказиб бўлмасди. Сизга ўхшаган одам чотларининг орасига кирса, унга дандак битгандай ҳам бўлмайди. Мудак ўлгур, ҳунарманд бўлмаганда, Амира Кимё уни етим қўзидай еталаб юрмасди!\nБўлар-бўлмас гаплар айланиб, долзарб муаммо, ишизловчилар масаласига тақалди. Баҳром шуни кутаётганди. Бўлмаса аллақочонлар чиқиб кетган бўларди. У калаванинг бир учи Қамара билан Маратнинг қўлидалигига ишонч ҳосил қилганди. Улар бу хусусида лом-мим деб оғиз очмасликка тиришмасинлар, қалб қулфларининг зулфларини очган қорадори билан ароқ тилларини ҳам эшилтириб юборди. Бири қўйса, бири олиб мақтана бошладилар. Марат Баҳромга таклиф этган ишни улар Мудак билан амалга ошираётгандилар. Арзимаган муддатда бўйинларидаги қарзлардан қутулгандилар. Баробарида, мўмай дароматга ҳам эга бўлгандилар. Баҳром ҳамкорлик қилишдан бўйин товлагач, Қамара Мудакни кўндирганди. У Амира Кимёдаги махфий маълумларни, ўзига билдирмай, Қамарага етказиб турарди. Уларнинг нияти Амира Кимё орқали Нозима Мунисга таъсир ўтказиш эди. Бу Нозима Мунисга тўғридан-тўғри чиққандан кўра анча хавфсиз эди.\n– Сиз билан ишласак, биз бу гирдобдан чиққанимизда ҳам, сиз Нозима Мунис билан бирга чўкардингиз! – деди Қамара. – Бизларни ўзингизга қўшиб тортиб кетмаслигингиз даргумон эди. Қўшилмасдан тўғри қилдингиз. Бу биз учун яхши. Марат масаланинг бу томонларини ўйламай, сизга иш таклиф этган. У мен билан маслаҳатлашиши зарур эди. Амира Кимё атрофидагиларни ҳеч қачонда кўчада қолдирмайди. Хавфсизлик ташкилотларига ем қилдириб қўймайди. Шундай бўлса, ўзининг обрўсини кетказади!\n– Дойи ҳам анойилардан эмас! – деди Марат. – Саидмат Сотти Нозима Мунисни мусобақа байроқчаси сифатида Амира Кимёга узатишга тайёргарлик кўра бошлаши билан ўзини четга олди. Бу билан ўзини муқаррар хавфдан асраб қолди.\nАслида у айтаётгандек эмасди. Уни Нозима Муниснинг ўзи ҳайдаганди. У ишлар яхшилик билан якун топмаслигини ҳис этаётган бўлса ҳам, қочаётгани йўқ эди. Атрофидагилар Нозима Муниснинг ширасини сўриб, ўзини осонлик билан четга улоқтиришларига ҳам ишонмасди. Жиноятга аралашганларнинг барчалари қонун олдида жавоб берадилар, деб ўйларди. У бошида Маратга ҳам тўлиғича ишонмаганди. Алқисса, барчаси у айтганидек бўлиб чиқяпти. У бир нарсани биларди: хулосалар бўйича иш кўрса, хавф-хатарни бартараф этишига ишонарди. Шу учун бу ишларнинг натижалари уни кўпроқ қизиқтираётганди.\nБошини ёстиққа қўйган Баҳром пинакка кетганди. Ароқ билан қорадори қўшилиб, уни ёмон элитганди. Эшик қўнғироғи чалинганда у бошини кўтарди. Марат тутиб, Қамара қорадори тортарди.\nМарат гиламни кўтариб, симни тахта орасига тиқди.\n– Ярим кеча ким келган бўлиши мумкин? – деди Қамара дағ-дағ титраб.\n– Мен қаёқдан биламан! – дея Марат ҳам жовдирай, бошлади.\nМарат мушук сингари эҳтиёткорлик билан оёғи учида юриб, эшик олдига борди. Қамаранинг нафаси чиқмасди. Уни кўриб Баҳромнинг юрагига ҳам титроқ кирди.\nЭшиккка қулоқ тутган Марат атайлаб, уйқули товушда:\nБу товушни эшитиб ўзига келган Қамара.\n– Малакхон бўлмай, ҳар бало бўл, мегажин! – деди. – Манжалақи, ярим кечада пишириб қўйиптими? Отникидан қолдингими? Хосиятсиз, ҳаккага ўхшамай, ўл. Жувонмарг, ўтакамни ёрай деди!\nХонага кириб келган Малакхоннинг Қамарани кўриб ранги ўчди. Қамарага билдирмаслик учун эгилиб, унинг икки юзидан ўпди.\n– Қамара опажон, яхши дам оляпсизми? – деди у ўлганнинг кунидан хушомад қилиб. – Ўтиришларингизни бузмадими?\n– Руҳшунос, тузукмисиз? – деди Қамара ҳам беписандлик билан. – Маратнинг ўзи сариқ бўлса ҳам, асбоби қора эшакникидан катта. Иккаламизга ҳам етади, ғам еманг!\n– Вой, опажоним! – деди Малакхон ўзини хокисор кўрсатиб. – Сиздан ортса, бизлар кўрамиз. Бир оғиз чиқиб кет, десангиз, ҳозир чиқиб кетаман. Сизни бизларга ризқ қилган Маратжондан айланайин. Илоё, юз ёшга кириб, ўшанда ҳам ёш йигитчалардек қирчиллаб юраверсин. Сиз ҳам Маратжоннинг неваралари, эваралари тенггиларни чарчатиб, тафтини олаверинг. Гўзал опажоним, қадди-қоматингизга жоним тасаддуқ!\n– “Куйикиб келганни совутмасдан чиқариб юбориш гуноҳ”. Бу шеърни шоир Омон Матчон ёзган! – деди Қамара. – Маратни мен ўзим бир ёқлик қиламан, сиз Баҳромжонни тинчита оласизми?\n– Сизга йўқ деб бўладими, опажоним! Кейин Маратингиз менга аччиқ қилиб юрмаса бўлди!\n– Марат аччиқ қилмайди! – деди Қамара ёлғондакамига қовоқ уйиб.\n– Нимага аччиқ қиламан, – деди у ҳам. – Аччиқ қилсам, бу кишини Туядан олиб қўярдим. Акси, мойимчасига бегона дарсаки текканидан хурсанд бўламан. Бу киши ҳар сафар ҳавосини алмаштирганларида, шаҳдга миниб, ғужурли бўлиб кетадилар!\n– Ўлинг-эй! – деди Малакхон аччиқ ичакдек буралиб. – Шу гапларни очиқчасига айтиш шартми?\n– Пари, сўраганнинг айби йўқ! – деди ҳали ҳам ўзига келолмаётган Марат. – Ярим кечада нима қилиб юрипсиз?\n– Туя ҳоли жонимга қўймасдан ёпишаверганидан кейин, қочиб ёнингизга келган куним эди. Ёқмаятими? Ёқмаётган бўлсам, қайтиб кетаман.\n– Гап ёқиш-ёқмасликда кетмаяпти! – деди Марат. – Ўзи бугун Ғиждувондан шомда келдингиз. Туя кўзлари тўрт бўлиб сизни кутаётганди. Қучоғида бир кеча ётсангиз, осмон узилиб ерга тушмас?!\n– Ўлгурда одамзотникига ўхшамайдиган бир ҳид бор! – деди Малакхон кўзларини хонтахта четига қадаб. – Унинг билан ётиб турсам, ўзимдан бир ҳафта жирканиб юраман. Димоғимдан қўлансаси кетмайди, мияларим ачишиб, кўзларимнинг ёши тўхтамайди!\n– Майли, майли! – деди Қамаранинг раҳми келиб. – Келиб яхши қилипсиз.\n– Уч кун тиш қиссангиз, ўтади кетади. Эрингиздан қочиб қаерга ҳам борардингиз?\n– Ўзингиз кўнглингиз тусаманган овқатни ермидингиз? – дея Қамара Маратни жеркиб берди. – Зўрласалар ҳам, емасдингиз. Сиз эркаклар биз аёлларни тушунишга уриниб ҳам кўрмайсизлар. Бунинг нималигини мен биламан. Дубайдалигимда кўп бора кўрганман. Шунақа пайтларда одам ўлимига рози бўлиб кетади. Баъзи эркакларнинг танасининг ёки эркаклигидан оққан сувининг сасиғи чўчқаникидан баттар бўлади. У бурнини жийириб қўли билан елпинаркан: – Нохуш нарсаларни эсламайлик, қўйинглар! – деди. – Яхши гаплардан гаплашайлик. Маратжон, ароқдан қуйинг!\nМарат ва икки аёл бўкиб еб, ароқ ичдилар. Оқ-қора қўшиб тортавериб, хонани тутунга тўлдирдилар. Хохолашдилар, ҳиринглашдилар… Уларни аллазамонгача эшитиб ётган Баҳром ухлаб қолди. Тушида у Нозима Мунис билан жанжаллашиб ётипти эмиш. У Саидмат Сотти билан Амира Кимёнинг ёнини олиб, Баҳромни иғвогарга чиқарармиш, ҳайдармиш. Баҳром чекинмагач, “итга талатинглар”, дея атрофини ўраган хавфсизлик ходимларига буйруқ берармиш. Улар, “Сизнинг гапингиз билан бу ишни қила олмаймиз. Бизга бошлиғимиз буйруқ бериши керак”, деганда, Нозима Мунис сумкасидан бир даста доллар чиқариб, уларга ҳидлатиб, “қўйворинглар итни”, дея бақирармиш. Шунда ит қолиб, улар тўрт оёқлаб югуриб, Баҳромга ташланармишлар. Икки чоти орасига уриб, нозик жойига оғиз солармишлар. Оғриқнинг зўридан у “дод” солиб уйғониб кетди. Кимнидир қаттиқ тепди. Тепган кимсаси деворга урилиб, қайтиб устига тушди. У ўрнидан сапчиб туриб чироқни ёқти. Қип-яланғоч Малакхон пешонасини ғуррасини силаётганди. Чироқ ёнгач, вой-войлаб юборди. Баҳром ерда чувалиб ётган шимини олиб кийди. У қачон шимини ечганини эслай олмасди. Кейин бошини ушлаб йиғлаётган Малакхонга эътибор бермай хонадан чиқиб, эшикни зичлаб ёпди.\nКейин деворга орқасини бериб, эсини йиғиштирмоқчи бўлди. Чуқур нафас олиб, кўзларини юмди. Шунда Маратнинг ҳаяжонли товуши қулоқларига кирди.\n– Оҳ, қандай яхши! – деярди у. – Аввалроқ бошласам бўлмасмиди. Мустақиллик меваси бу. Ота-боболаримиз мазасидан тотолмай, кетди-я. Президентимизга раҳмат…\nМаратнинг сўзларини, Қамаранинг овози босиб кетди.\n– Шайтон йўлдан урса, одамзод қирқдан кейин ҳам ақлдан озади! – деди у. – Тилингизни тиқиб-тиқиб олинг. Яхшилаб яланг. Жонингиз борми? Шундай, шундай… Ёқяпти, ёқяпти… Бандаларингнинг аввалини бермасанг ҳам, охиратини бер. Қирқдан ўтиб иймондан айрилгандан жондан айрилган яхши. Маратжоннинг гуноҳига мени шерик этма, Худойим. Мен йў-ўқ, десам, ў-ўзи ҳоли-жонимга қў-ў-ймади-и…\nБаҳром нима бўлаётганига бирпас тушунмасдан, анграйиб турди. Сўнгра овоз чиқаётган томонга юра бошлади. Очиқ турган эшикдан қараган эди, кўкракларини ёстиққа босиб, тўнқайиб турган Қамарани кўрди. Марат унинг орқасини ялаётганди…\n– Қи-ирқида ба-ахши бўлган о-охиротда гу-уринг бера-армиш, Мар-ратжон. Му-у-удак бўлишингиз учун Ду-убайга бо-ориб, бе-есоқол-лик э-этиши-ингиз ке-ера-ак. Мўйла-аб қў-ўйишингиз ке-ера… Ке-ейин, их-х…\nБаҳром икки кўрсаткич бармоғининг учини қулоқларига тиқди. Бир нафас кўзини юмиб турди. Сўнгра туфлисини киймоқчи бўлиб эгилганди, оёқларга кўзи тушди. Юқорига қараб, Малакхонни кўрди. У ҳалигача қип-яланғоч эди. Бир қўлини бошига босиб, иккинчи қўлида пиёла ушлаб олганди. Баҳром ўрнидан туриб уни чеккага сурди. Кейин эшикни очиб, кўчага чиқиб кетди…\nУ қирқ тўрт йиллик умри мобайнида неча йил машина ҳайдаган бўлса, илкинчи марта ароқ ичиб машина рулига ўтирди. Карахтлик билан ҳалқа йўлига чиқди. Хумдай оғир боши ишламасди. Тузел ҳарбий қўналғаси яқинидан оқиб ўтадиган Қорасув сойи бўйига келгунча тезликни пасайтирмади. Бу жойлар шаҳар чети бўлмаса ҳам, овлоқ гўша эди. Маҳаллалар бу ердан узоқда бўлиб, кўп қаватли бинолар олислардан кўриниб турарди. Советлар замонида бу жойлар саноатлашган ҳудуд ҳисобланарди. Мустақиллик сиёсати туфайли барчаси тўхтаб қолди. Баҳром зерикканида шу жойларга келиб машинасини ювар, сўнг ўзи ҳам чўмиларди. Сувда сузишни билмагани учун шу жойни ёқтирарди. Қорасувнинг бу ердан оқиб ўтган ўзани саёзроқ эди. Елкадан келарди. Аммо суви муздек эди. Қоракўлдаги сингари иссиқ ва лойқа сувлар бу ерларда учрамасди.\nУ кийимларини ечди. Кўзларини чирт юмиб, ўзини сувга отди. Том бўғотидаги муз узилиб тушгандек бўлди. Тошга тушган чиннидек унинг карахтлиги парча-парча бўлиб, сувга қўшилиб оқиб кетди. Шунда вужуди чатнаб, ҳар ёққа учгандек туюлди. У сувдан бошини чиқарди. Ўзини чиркинликлардан озод ҳис этди. Руҳи бўйнидаги занжирини узган арслон каби бўшаниб, осмондаги юлдузларга сапчиди. Бир нафас олгулик вақт ўтмай у юлдузларга қовушди. Кейин чақмоқдек чақнади. Ярақлаб, вужудига келиб урилди. Қўшнайда лазги чалиниб, ўликкка жон ингандек, танасида қони кўпирди. У сувдан чиқди. Кийинди. Шабада изғиринга айланганди. Куз ўз сўзини айтаётганди…\nИккинчи китоб тугади.\n2010 йил. Тошкент.\n Қай – овора, аралаш-қуралаш, алғов -далғов.


Намангандаги иш ва ўқиш фаолияти 1...\n22.01.2018 12:32 0 328\nНаманган вилоятидаги барча меҳнат жамоалари, ўқув муассасаларида 2018 йил 20 январь куни иш ва ўқиш фаолияти Қозоғистон Республикасининг Оқтўба вилоятида рўй берган автобус ёнғинида ҳалок бўлган ҳамюртларимиз хотираси учун бир дақиқалик сукут сақлаш билан бошланди. Бу ҳақда ЎзА хабар берди.\nАввал хабар қилинганидек, эълон қилинган рўйхатга кўра, ҳалокат қурбонларининг 22 нафари Тўрақўрғон ва 8 нафари Косонсой туманидан бўлиб, уларнинг оила аъзоларига ҳокимликлар ва кенг жамоатчилик томонидан зарур ёрдамлар кўрсатилмоқда.\nЭслатиб ўтамиз, ижтимоий тармоқларда Қозоғистондаги фожиа қурбонларининг оиласига моддий ёрдам акцияси бошланган эди. Ушбу хайриянинг биринчи кунида 60 миллион сўмдан ортиқ пул йиғилган эди.\nЎзбекистон автобус Қозоғистон Наманган Самара - Чимкент\nЖамият 23/01, 19:57\nЖамият 19/01, 12:58


Жамоатчилик қабулхонамизга жорий йилда 68 мурожаат келиб тушди. Таҳлил қилинганида, уларнинг кўп қисми коммунал соҳага оид экани аниқланди. Қолганлари иш билан таъминлаш, моддий ёрдам, пенсия ва нафақаларни ўз вақтида олиш, соғлиқни сақлаш ва кредит масалаларида бўлди. Ҳар бир мурожаатга алоҳида эътибор қаратяпмиз.\nЯнги йилдан ҳар бир бошланғич ташкилотда Жамоатчилик қабулхоналари ташкил этишни режалаштирганмиз. Шунда одамлар орасига янада чуқурроқ кириб борамиз, электоратни ўйлантираётган масалаларни самарали ҳал этишга кўмаклашамиз.\nМулоқот давомида Ўзбекистон ХДП Тошкент вилоят кенгаши раиси Меҳрож Дархонов, Олий Мажлис Қонунчилик палатасидаги партиямиз фракцияси аъзоси Акмал Умаралиев иштирокчиларни қизиқтирган саволларга жавоб беришди.


Ливия соҳиллари яқинида мингдан кўпроқ муҳожир қутқариб қолинди\n26 мартга ўтар кечаси Ливия соҳиллари яқинида мингдан кўпроқ муҳожир қутқариб қолинди. AFP ахборот агентлигининг маълум қилишича, бу ҳақда "Чегара билмас шифокорлар" ва "SOS Ўрта ер денгизи" ноҳукумат ташкилотлари вакиллари маълум қилишган.\n6 соатлик операция давомида 645 га яқин муҳожир қутқариб қолинган. "Чегара билмас шифокорлар" ташкилотининг маълумотларига кўра, Мальтадан бир неча кун олдин жўнаган янги кема ўтказган қутқарув операцияси давомида 412 кишининг ҳаёти сақланиб қолинган.\nАхборот агентлигининг таъкидлашича, 20 март кунидан бошлаб Ўрта ер денгизида 6 мингдан кўпроқ муҳожир қутқариб қолинган. 2017 йил бошидан бери 22 мингдан кўпроқ одам Ўрта ер денгизидан фойдаланиб Италияга ўтмоқчи бўлган. Ўтган йилнинг шу даври ичида 18 мингга яқин муҳожир денгиз орқали хавфли саёҳатга йўл олганди.\nЛивия Африкадан Европага яхши ҳаёт илинжида йўл олувчи ноқонуний муҳожирларнинг жўнаш пунктига айланган.\n19:34 / 28.01.2020\nЭрдўған БАА Ливиядаги жангариларни молиялаштираётганини айтди


Ҳуқуқбузарларга қарши курашувчилар сотқин бўлса – мендирман ўша. Адлия вазирлиги мутасаддиси Кушербоев фикрларига қарши фикр билдирди - Халқ сўзи\nҲуқуқбузарларга қарши курашувчилар сотқин бўлса – мендирман ўша. Адлия вазирлиги мутасаддиси Кушербоев фикрларига қарши фикр билдирди\n12:26 16 Март 2021 Жамият\nҚонунчилик палатаси депутати Расул Кушербоев йўллардаги қоидабузарликлар ҳақида хабар берганларни «хоин», «ватанни ҳам сотади» деб таърифлади.\n«Тадбиркорларнинг радар қўйиши ҳақида гапирадиган бўлсам, омадини берсин, қўяверишсин. Мен ҳам депутат сифатида ҳа бу тадбиркорликни қўллаб-қувватлаш, у ёқ, бу ёқ, деб фикрларга қўшилишим мумкин. Лекин оддий фуқаро, ҳайдовчи сифатида айтадиган бўлсам, бу одамларнинг психологиясига жуда ёмон таъсир қиляпти. Биз етарли инфраструктура яратмай туриб ҳамма жойга радар қўйдик, яна телефонда суратга олиб, жўнатиб юборса пул беради деб… Қўпол қилиб айтганда «козёл»лар жамиятига ўхшаб кетяпти», деган эди депутат.\nБу фикр ижтимоий тармоқларда қизғин муҳокамаларга сабаб бўлмоқда. Айрим фуқаролар депутат фикрига қўшилса, айримлар кескин қарши чиқмоқда. Адлия вазирлигининг Ҳуқуқий тарғибот ва маърифат бошқармаси бошлиғи Шохидахон Юлдашева мазкур ҳолат бўйича ўз фикрларини билдирди.\n«Барча қонунлар жамиятдаги ҳаммага ҳам ёқавермайди, кимдир барибир қайсидир соҳадаги қонун-тартиблардан рози бўлмайди, талабини ортиқча деб ҳисоблайди, бўйсунишга истамайди, эринади, баҳона топади, қоралайди-оқлайди. Чунки шу қонунлар унинг манфаатига, яшаш тарзига, одатларига, кайфиятига тўғри келмаслиги мумкин.\nЛекин ҳар бир инсон ўзи танлаб, ўзи истаган қонун ва тартибига риоя этиб, қолганларини эътиборга олмаса, бизни жамият сифатида қандай оқибатлар кутаётганини тасаввур қилиш қийин эмас: тез ва сўзсиз инқирозга учраймиз. Шунинг учун ҳам, қонун барча учун баробар, ҳамма қонун олдида тенг деган улуғ ғоялар асосида жамиятлар ривожланган.\nЎзбекистонда қонун устуворлигини таъминлаш борасида ҳали талай ишлар қилиниши, кўп масалалар ечилиши керак. Бу муаммолар ҳаммамизни қийнайди, чунки мазкур ҳолат ривожланишимизга жиддий тўсиқлигини барча тушунади.\nҚонун устуворлиги керак, аммо уни таъминлаш фақат давлатнинг ишими?\nФақат давлат қонун қўриқчиси, тартибларнинг таъминловчиси бўлиши, биринчидан, кутилган натижа учун етарли бўлмайди, иккинчидан, кўп ресурс талаб қилади, учинчидан, фуқаролик жамияти ривожланишига рағбат уйғотмайди. Биронта давлат жамиятнинг кўмагисиз ва ҳамкорлигисиз, яъни жамоатчилик назоратисиз қонун устуворлигига эришолмайди, ҳатто бу йўналишда ҳаракат қила олмайди. Қанчалик катта давлат хизматчилари армияси ёки ҳуқуқни муҳофаза қиладиган тизим яратилишидан қатъи назар, фақат шунинг ўзи билан қонун устуворлигига эришишнинг иложи йўқ.\nБу оддий ҳақиқат фуқароларимиз томонидан тўғри тушуниб, қўллаб-қувватлаб келинаётганди, айниқса, экологияга зарар, коррупция, лицензиясиз фаолият юритаётганлар юзасидан хабар берганларни рағбатлантириш ташаббуслари олқишланаётган эди.\nМасалан, Давлат экология қўмитасининг интернет тармоғидаги махсус ахборот тизимига экология, атроф-муҳитни муҳофаза қилиш соҳасидаги ҳуқуқбузарликлар тўғрисидаги ёзувларни юборган шахслар жарима миқдорининг ўн беш фоизи миқдоридаги пул мукофоти билан рағбатлантирилади.\nХудди шундай, коррупцияга оид ҳуқуқбузарлик ҳақида хабар берган шахслар бир марталик пул мукофоти (БҲМнинг 3 бараваридан 25 бараваригача) билан рағбатлантирилади.\nШунингдек, шахс коррупцияга қарши курашишга муносиб ҳисса қўшганлиги учун давлат мукофотига ҳам тавсия этилиши мумкин.\nЛекин йўл ҳаракати хавфсизлиги соҳасига худди шу механизмларни татбиқ қилишга келганда, ижтимоий тармоқларда фикрлар қутбланиши, муҳокамалар пайдо бўлиб, аҳолининг маълум қатлами, айниқса, ҳайдовчилар томонидан кўп эътироз билдирила бошланди.\nЭнг ачинарлиси, қонун устуворлигининг рамзларидан бўлган, қонунларни қабул қилувчи олий орган вакилининг бу мавзудаги фикрлари жамиятимизга умуман кутилмаган тескари сигнал юборди. (Қонунчилик палатаси депутати Расул Кушербоев йўллардаги қоидабузарликлар ҳақида хабар берганларни «хоин», «ватанни ҳам сотади» деб таърифлади)\nБундай ёндашув, юмшоқ қилиб айтганда, кутилмаган эди. Қонунларни бузганларнинг айбини яшириш керакми? Нега бошқа соҳаларда нормал қабул қилинган ғоя йўл ҳаракатида ишлатилмаслиги керак? Ёки бу соҳада муаммо йўқми, ахир, гап инсонларнинг ҳаёти, хавфсизлиги, саломатлиги билан боғлиқ-ку. Ўзбекистонда бу соҳа шунчалик тартиблимики, биз аввал ундай қилинсин, кейин... деб шарт қўйиб ўтирсак? Аслида зудлик билан чоралар кўриш керак!\nОхирги 5 йил ичида Ўзбекистон ҳудудида йўл-транспорт ҳодисалари оқибатида 10 000 дан ортиқ инсон ҳалок бўлган, тан жароҳати олиб мажруҳ бўлганлар сони икки баробар кўп. Бу рақам қанчалик қўрқинчли: кимнингдир фарзанди, жигари, отаси ё онаси, севган инсони... бевақт ҳаётдан кўз юмяпти, мажруҳ бўляпти, бир сонияда умрлар барбод бўлиб, оилалар, фуқароларнинг тақдирлари ўзгариб кетмоқда.\nЯнги тизимга қарши ҳуқуқбузарлар мана шу тинч даврдаги олди олиниши мумкин бўлган қурбонлар учун виждони қаршисида нима деб жавоб беришини ўйлаяптими? Эртага ўз яқини шу қурбонлар қаторида бўлса, албатта фикри ўзгаради, чунки ҳар ким ўз танида ҳис этган оғриқдан келиб чиқиб хулоса қилади.\nЯна бир нарсани билиш керакки, йўл ҳаракати иштирокчилари ёки халқимиз фақат ҳайдовчилардан иборат эмас.\nҚонунни бузган ҳайдовчиларнинг бу тарзда ёнини олиш объектив қонунбузилишига йўл қўйган шахсларни очиқдан-очиқ жавобгарликдан қочиришга бўлган чақириқ сифатида қабул қилиниши баҳо берилиши керак. Давлат яратган қонунлардан фойдаланиб, ҳуқуқбузарликлар тўғрисида хабар берганлар, яъни ҳеч бир қонун бузмасдан ҳаракат қилса-ю – халқ вакилининг ўзи томонидан «сотқин» деб ҳақоратланса, улар нима деб хулоса қилиши керак.\nЎзи битта ҳолат мени жуда қийнаб келаётганди: қачондан бери Ватан деганда биз қонунбузувчиларни тушунадиган даражага етиб келдик? Қоидаларга риоя қилмайдиганларнинг манфаатлари ватанга тенглаштириб ифода этилиши керакми? Бу «мантиқ» қаердан чиқди? Ўз манфаатини илгари суриш учун улуғвор Ватан ғояларини аралаштириш шартми?\nАслида, ҳуқуқбузарларга нисбатан «сотқинлик» жамиятга ва Ватанга садоқат деб қаралиши керак. Шу ахлоқдан бўлади!\nҚоида бузмаслик масъулиятини ҳар бир ҳайдовчи ич-ичидан ҳис қилиши керак, лекин бир йилда миллионлаб ҳуқуқбузарликлар содир бўлмоқда, масъулият чекинмоқда, камчиликни яшириш олқишланмоқда. Демак, қонун бузилишларга қарши кураш усуллари кўп бўлиши керак – минглаб, миллионлаб. Ушбу курашга барча куч ва воситаларни сафарбар қилиш лозим: пул бериб, илҳомлантириб, рағбатлантириб, имтиёз бериб – ҳар қандай усул биз учун фойдали.\nЖарима тўлашни истамасангиз – қоида бузманг, хулоса қилинг, режалаштиринг. Қоидани буздингизми – мард бўлиб, жазо муқаррарлигига қарши чиқманг.\nҚоидабузарлик ҳақида хабар берганларни рағбатлантириш амалиёти бугун биз ўйлаб топган янгилик эмас, у бутун дунёда жуда самарали қўлланиб келинмоқда, яъни вақт ва турли давлатлар тажрибасидан ўтган.\nБуюк Британияда “crimestoppers” ташкилоти томонидан ҳуқуқбузарлик ҳақида хабар берган шахсларни 50 фунтдан 1000 фунтгача рағбатлантириш амалиёти йўлга қўйилган.\nАвстралияда ҳам ҳуқуқбузарлик ҳақида хабар берганлар рағбатлантирилади.\nЯпонияда “Anonymous Report Dial” тизими ишга туширилган, тизим орқали ҳуқуқбузарликлар ҳақида хабар берганларга қилмишдан келиб чиқиб мукофот пули берилади.\nКимларнингдир кайфиятини кўтариш учун маълум тоифага ёқадиган фикрларни айтиш жуда осон, албатта. Айниқса, бугунги очиқлик шароитида бу авж олмоқда. Бир-биримизга ёқадиган гапларни айтиб юришда давом этаверишимиз мумкин. Лекин, бунда ҳар бир қадам бизни қонун устуворлигидан янада узоқлаштираверади.\nХулосам шу: ҳуқуқбузарликнинг олдини олувчиларга «сотқин» дея тамға босиладиган бўлса, мен уларга қарши «сотқин» бўлишга тайёрман ва бундан ғурурланаман», дея ёзмоқда вазирлик мутасаддиси.


Ўтган ҳафтада қарийб 1 миллиард сўмлик...\n26.03.2018 15:17 0 1399\nЎтган ҳафта мобайнида биржанинг онлайн аукционлари орқали 71 та автомобиль рақам белгилари сотилди, деб хабар берди ЎзРТХБнинг ахборот портали.\nШулардан 56 тасини жисмоний шахслар, 15 таси юридик шахслар томонидан харид қилинган. Давлат рақам белгилари сотувидан тушган умумий сумма 943 млн сўмни ташкил қилди.\nХаридорлар таркибида етакчиликни Самарқанд автоҳаваскорлари эгаллади ва уларнинг тузилган битимлардаги улуши 29 фоизга етди. Кейинги ўринни Тошкент ва Тошкент вилояти – 17 фоиздан, сўнг эса Фарғона ва Наманган вилоятлари харидорлари мос равишда 14 ва 13 фоиз улуш билан эгалладилар. Қолган вилоятларнинг умумий улуши 27 фоизни ташкил этди.\nонлайн-аукцион биржа чиройли авторақам\nИқтисодиёт 01/05, 20:32\nИқтисодиёт 09/04, 19:35\nАҚШ санкциялари Россия биржаларини қулатмоқда\nАвто 02/03, 19:30


ТУНГИ ТАФТИШ — XUTBA.UZ\n23 02 2019 - 2:11 / - Китоб, Мақола\nҲазрати Умар бир кеча Мадина кўчаларини ёлғиз айланиб юрарди. У киши бундай айланишлар фойдасини биларди. Қанчадан-қанча дардини айтолмайдиган одамларни учратиб, хаёлга келмайдиган воқеаларга кўплаб гувоҳ бўлган эди.\nҲамма уйида дам олаётган бир пайтда, ухламай шаҳар айланиш осон иш эмас. Лекин бу йўл билан одамларнинг баъзи муаммоларини билиб олиш мумкин. Бундан ташқари, қандайдир ёмон ишни режалаштирганлар ҳам «тунда халифа шаҳар айланади», деган ўйда ниятларидан қайтарди.\nҚулоққа чалинган аёл овози Ҳазрати Умарни ўзига тортди: «Тун ҳам келди. Осмонда юлдузлар сузар…» Аёл ёлғизликдан, эрининг жангга кетгани ва қайтмагани ҳақида шеър ўқирди:\n«Қанийди, менда кўз тақвосини берган Раббимдан қўрқув бўлмасайди,\nҚанийди, инсонлар олдида суюқоёқ, беҳаё бўлиш андишаси бўлмасайди,\nҚанийди, эримни севмасайдим…»\nБу шеърни эшитиб, Ҳазрати Умар ўзини йўқотиб қўяй деди. Олдин одамнинг еб-ичиш, кийинишдан бошқа эҳтиёжлари ҳам борлигини Ҳазрати Умар бу тун шеър орқали янада яхшироқ англади.\nОдамлар ўз-ўзидан зинога қўл урмайдилар. Ҳамма ҳам бу хотинчалик эмас. Ким билади бу аёл яна қанча чидайди.\nШуларни ўйлаб у киши эшик қоқди. Эшикни ёш аёл очди.\n— Мен амирул мўминин Умарман. Айтган шеърингни эшитдим. Нима муаммоинг бор?\n— Нимаям бўларди. Эрим урушга кетган, бир неча ой бўлдики, ҳануз қайтмади. Аёлнинг ўз эрини соғиниши айб эмас-ку.\n— Қандайдир ёмон ишга қўл урмоқчимисан?\n— Аллоҳ сақласин, бунақа ниятим йўқ.\n— Озгина сабр қил. Ҳозироқ хабарчи жўнатаман, эринг тезда қайтади.\nҲазрати Умар аёлдан эрининг исми, қайси тарафга кетганини билиб олиб, изига қайтди.\nТонг сахарда бомдод намозини ўқиб бўлгач, қизи — мўминлар онаси Ҳафсанинг уйига йўл олди.\n— Одамни ўйлантирадиган бир масала чиқиб келди. Буни ҳал қилишда сен менга ёрдам берсанг, мени хурсанд қиласан.\n— Нима экан у, отажон?\nҲазрати Умар тундаги воқеани айтиб берди, кейин:\n— Турмушли аёл эридан узоқлашса, қанча чидаши мумкин?\nҲазрати Ҳафса жавоб бермай, бошини эгди. Лекин Ҳазрати Умар бу ердан жавоб олиб чиқиши керак эди.\n— Аллоҳ ҳақ ва рост гапни айтишдан ҳаё қилмайди. Жавоб бер!\nҲафса онамиз бошини кўтармай, кўллари билан кўрсатди: «Тўрт ой».\nКеракли жавобни олгач, Ҳазрати Умар ўрнидан турди. Ўша куниёқ хабарчилардан қўмондонларга:\n«Ҳеч кимни тўрт ойдан ортиқ ушлаб турманглар, уйига рухсат бериб юборинглар», деган мазмунда хат жўнатди.\nБояги аёлнинг эри ҳам рухсат олиб, уйига қайтди. (Суютий, «Тарихул халифа»)\nАҳмад Лутфий Қозончининг «Ҳазрати Умар ибн Хаттоб (р.а.)» китобидан\nКАЛИТ СЎЗ: Ислом тарихи


«Ишга овозимни ўчириш учун чақиришмаган». ПФЛ директори Абрамов ва Бабаян ҳақидаги фикридан афсусланмаслиги ва Қосимовни нега танқид қила олмаслиги ҳақида\nЎзбекистон профессионал футбол лигаси бош директори вазифасини бажарувчи Диёр Имомхўжаев «Online King» YouTube канали меҳмони бўлиб, иш фаолияти ва футболимиз ҳақидаги бир қатор саволларга атрофлича жавоб берди.\n«Журналист сифатида гапириб келган камчиликларимни тузатишни ўзимга топширишди»\n- Фаолиятингни тинимсиз танқид қиладиган ходим бўлса, уни ўчириш учун амал бер, деган метод сиз билан ҳам бўлганми?\n- Йўқ, мен ўзим билан бундай воқеа бўлган, деб ўйламайман. Чунки, бу менга нисбатан ҳақоратли савол ҳисобланади. Менинг овозимни ўчириш учун бу ишга чақиришмаган ва мен лавозим учун жим бўлишга кўнадиган бола эмасман. Шунчаки, қўлимдан келадиган, ўзим биладиган ишни қилишдан қочмайман. Ҳамма нарса Худодан, эркак киши ҳаракат қилса, Яратган меҳнатига яраша йўл очиб беради ва мен билан ҳам шундай бўлган, деб ҳисоблайман. Бу саволни кўп эшитганман, одамлар кўп гапиради. Мен умуман қўшилмайман бу фикрга. Шу пайтгача журналист сифатида гапириб келган камчиликларимни тузатишни ўзимга топширишди, деб ҳисоблайман. Худога минг қатла шукрки, шу кунгача анча иш қила олдик.\n- Балки, кўп мавзуларда сукут сақлаётганингиз бунга сабабдир?\n- Сукут қилиш, шахсий каналимни юрита олмаётганим вақт билан боғлиқ масала. Яқинда УзРепорт ТВ раҳбари билан ҳам гаплашдим. Бир йил мобайнида ЎзПФЛ структурасини эпақага келтириб олганимиздан сўнг, шу йил августидан эътиборан футбол шарҳларига қайтишим керак эди. Режамиз бўйича «Барселона»нинг Мессисиз биринчи ўйинини мен шарҳлашим керак эди. Коронавирусга чалиниб қолдим ва оилавий касалликни бошдан кечирдик. Шу билан яна ЎзПФЛдаги ишлар билан банд бўлиб қолиб кетдим. Бу воқеаларни сукут билан баҳолаш нотўғри. Одамлар мендан айнан бир нарсани кутиши уларнинг муаммоси. Гапириш керак бўлиб микрафон берилганида гапирганман. Ишлаш керак бўлиб лавозим берилганида ишлаганман. Ҳозир иккинчиси. Мен ҳаётда фақат гапириб, қўлидан ҳеч нарса келмайдиган инсон бўлиб ўтиб кетишни хоҳламайман.\n- ЎзПФЛга раҳбар бўлиб келганингиздан сўнг, қайси жиддий масалани ўзгартира олганман, дея оласиз?\n- Ҳозирги ҳолатда фахрланиб айтишим мумкин бўлган биринчи нарса бу - менинг жамоам. Мен келганимда муҳит ёмон эди дейишдан йироқман. Лекин бугун менинг қўл остимда йиғилган жамоада муҳит аъло даражада. Бевосита ишда қила олган натижаларимизга келадиган бўлсак, ўтган мавсум июнь ойида ишга киришган бўлсам, 2 ой ичида 7та клубни ОФК лицензиясидан ўтказишга муваффақ бўлдик. Бу йил 12та клуб ушбу лицензияга эга чиқиш арафасида турибди. Авваллари, ОЧЛ ёки ОФК Кубогида қатнашадиган саноқли клублар шу лицензияни ола билишарди. Бу йил ҳатто Про лига клублари ҳам лицензия олиши кутиляпти. Кўп вақтимиз меъёрий ҳужжатларни тартибга келтиришга кетяпти. Лекин бу ҳужжатларни тартибга келтирмасдан футболни ривожлантириб бўлмайди. Майдон сифати ёмон, ёритувчи чироқлар йўқ — лекин мана шу нарсаларни стандарт ҳолатда ушлаб турувчи меъёрий ҳужжат бўлмас экан, бу жараённи амалга ошириш иложсиз. Бу учун махсус жамоамиз бор ва улар таклифларни ишлаб чиқади. Мен ҳар бир слайд тепасида тураман.\n«Вақти келиб, одамлар мана шу даврларни соғинади»\n- ЎзПФЛда нимани ўзгартира олмадим, деб ҳисоблайсиз?\n- Мен ҳали шу лавозимда эканман, ҳали ҳаммасини ўзгартиришга имкониятим бор. Ҳаммасига қадамма-қадам етиб келяпмиз. Одамлар майдон чимининг сифатсизлиги ҳақида гапиришади. Уларга қолса, майдон чимини ўпириб ташлаб, янги, сифатли майсани шунчаки ётқизиб қўйиш керак. Лекин бу бирданига бўлиб қоладиган иш эмас. Англияда майдон чими, прожекторлар ва барча жиҳозларнинг ўз паспорти бўлади. Унда ушбу инструментнинг характеристикаси тўлиқ келтириб қўйилади. Майдон чимини келгуси йилда ҳам тўғрилаб қўя олмаймиз. Мисол учун, бизнинг иқлимга мос чим топилди. Уни аввал майдондан ташқари жойга экиб, 8-9 ой мобайнида синаб кўриш керак. Унгача майдондаги дренаж тизими, майсани суғориш техникасини тўғрилаш, компьютерлаштириш керак. Бу ҳаммаси бўлиб 15 ойдан кам вақт олмайдиган жараён. Хўш, биз нима қиляпмиз? Стадионлар тўғрисидаги низомни буткул ўзгартириб, якунлаб чиқдик. Бунинг ичига стадион, кийим алмаштириш хоналари, мухлислар ва VIP зоналар қандай бўлиши ҳақидаги барча жиҳатлар белгилаб берилган. Бизда шу пайтгача тиббий лицензия қилинмаган. Сербиялик, хорватиялик футболчиларга қаранг: барчаси 180-190 сантиметр атрофида. Бизда футболчилар пианинодек ҳар хил. Чунки, витаминлаштириш тизими ишлаб чиқилмаган. Мана шу нарсаларга кетган вақтимизни бесамар кетди, деб ҳисоблайдиганлар ўзи билади. Вақти келиб, одамлар мана шу даврларни соғинади.\n- Нима учун ихтисослашган футбол мактаблари ёпилиб, ўрнига академиялар тузилди? Бунинг натижалари нимага олиб келмоқда?\n- Биласизми, бу борада вазият бирмунча чигал. Шахсан ўзимнинг энг кўп афсусланадиган, ичим ёнадиган нарса шу. Нега бундай қарорга келинди? Мен тушунтиришга ҳаракат қиламан. Бизда шундай ҳолатлар кўпайиб кетдики, бирор жойга ишлагани кетаётган, боласи ортиқчалик қилаётганлар ҳам мактаб-интернатларга фарзандларини бериб кетадиган бўлишди. Ҳафта давомида у мактаб-интернатни ичида тўлиқ яшайди ва дам олиш куни уйига бориб келади. Лекин бу болаларнинг ҳаммасининг пешонасига футболчи бўлади, деб ёзиб қўймаган. Болалигини интернатда ўтказган ёшлар зомбидек бўлиб қолди. Улар на яхши футболчи бўлди, на сифатли таълим ва на ота-онасининг тарбиясини олди. Биз биринчи навбатда инсон тарбиялашимиз керак. Болалар 6-12 ёшлар оралиғида футбол мактабларида, ундан сўнг 17 ёшгача академияларда шуғулланиши керак. Чунки, 12 ёшгача футболчининг ўзи ҳам, мураббийлар ҳам ўзи учун кўп нарсани аниқлаштириб олади. Вилоятларда футбол мактаблари кўп, лекин уларнинг тепасида бирорта катта клуб йўқ. Бу болада қадриятни шакллантирмайди. Бола қайсидир клуб шарафини ҳимоя қиляпман, деб ҳисоблаши керак. У кўкрагида турган клуб рамзини ҳурмат қилишни ўрганиши керак. Акс ҳолда, бу кўпчилик ёшлигида бир муддат қатнашган сузиш ёки гимнастика тўгарагидан фарқи бўлмайди.\nОдамлар юзада кўриниб турган нарсаларни танқид қилади ва бу нормал ҳолат. Лекин бугунги майдонларимиз 5 йил олдингидан анча яхши, мен бунга аминман. «Турон», «Навбаҳор» жамоаларининг стадиони қандай аҳволда эканини эслаб кўришсин. Умуман, бизда баҳор ва ёзда ҳам майдонлар ўз жойида эди. Майдонларда ажриқ асосий элемент бўлгани учун у сарғайиши табиий. Европада замонавий футбол аллақачон ажриқдан воз кечган. Улар гибрид майдонларни ишлатишади. Биз ғарб майдонларидаги майса тизимидан 20 йилга орқадамиз ва бу масофани қисқартиришга ҳаракат қиляпмиз. Тўғри ишласак, 3-4 йилда уларга етиб оламиз. Майдон чими масаласи билан агрономлар шуғулланиши керак ва ЎзПФЛ ёки ЎФА уларга пул тўлаб бериши, топшириқ бериши лозим. Зўр ўтни экиб қўйдик, энди 10 йил яхши сифатда туради, деган қараш нотўғри. Уни парвариш қилмаса, бир йилда йўққа чиқади. Бунинг учун, 70-80 минг долларга парваришлаш техникасини харид қилиш керак. Ҳамма ПФЛ қаерга қараяпти, дейишни билади. ПФЛ энди майдонга бориб, ўтини юлиб ҳам берсинми? Клубни ғурури, ори йўқми? Ўз футболчиларига сифатли майдон қилиб бера олмайдими? Меҳнати ҳалол, ўзи ҳаром эшак бўлишимиз керак эмас. Танқидни ҳамма қила олади, ишни эса барибир мутахассис қилади.\n- Ўзбек футболи учун жаҳон чемпионати мақсад бўлмаслиги керак, деб айтгансиз. Нега?\n- Мен ҳалиям шунақа дейман. Жаҳон чемпионатларида тасодиф билан ўйнаб қолган жамоалар нечта? Мисол учун, КХДР ўйнаган. Лекин сизлар уларнинг бирорта клубини биласизми? Лигасини-чи? Бирорта табиий майдони борми? Биз Япония ва Жанубий Корея йўлидан кетайлик. Тизим ташкил қилайлик. Жаҳон чемпионатига мунтазам чиқадиган тузилма шакллантирайлик. Биз мундиалга бориш учун ҳамма нарсани бузиб ташлашимиз керак эмас. Барча ишни тўғри йўлга қўйиб, жаҳон биринчилигига ўзидан ўзи чиқишимиз керак. Тошкентда нормал ишлаб, яхши пул топа оладиган одам Қатардаги мундиалга борган тақдиримизда ўша ерга бориб, Ўзбекистон иштирок этадиган 3та ўйинни кўришга қурби етармиди? 4 йилда бир бўладиган жаҳон чемпионатига бориб олиб, Хожибой Тожибоев айтгандек «музқаймоқ еб» қайтиб келишимиз керак эмас.\n«Футболни гапирганнинг тили кесилмайди. Қолган соҳаларни гапириб кўрсин-чи!»\n- Ўзбек футболи бу даражада пастлаб кетишига айнан нима сабаб?\n- Бу савол нотўғри. Футбол нега паст, деб ўйлайсиз? Менда тескари савол бор: Ўзбекистонда қайси соҳа гуркираб ривожланган. Олий таълимми? Халқ таълимими? Тиббиётми? Бутун дунёда ҳамма соҳа бараварига ривожланади. Шунчаки, футболни гапирганнинг тили кесилмайди. Қолган соҳаларни гапириб кўрсин-чи! Ҳамма футболчиларимизни хоҳлаганича гапиради. Лекин бизнинг футболчи Италияда ўйнаяпти, бизнинг футболчилар Европани ўзига қаратяпти, йилига 4 миллион доллардан маош оладиган юлдузларимиз бор. Ҳа, кўп пул ажратиляпти. Лекин пул ажратишда ҳам на Япония, на Жанубий Корея ва на Қатардек бўляпмиз. Уларнинг яқинига бора олмаймиз. Биз футболга бир сўм тиксак, японлар футболга 10 сўм тикади. Лекин Ўзбекистон Японияга қарши ўйнаса, бизнинг мухлислар фақат ғалаба кутади. Биз олий таълимда Японияни ютишни вазифа қилиб бермаймиз-ку! Бизга футболкаларни сотиб, яхши даромад қилсанг бўлади, дейишади. Лекин вилоятлардаги ўйинларга қаранглар, 2006 йилдаги костюмида футболга келган отахон 2017 йилда ҳам ўша кийим билан стадионга келади. У отахон қандай қилиб 100-200минг сўмга «Сўғдиёна»нинг футболкасини сотиб олади. Яъни, аввал иқтисодиёт ўсади, одамлар еб-ичиш, дори-дармондан пул орттиради, ана ўшанда пулини ёки саёҳатга сарфлайди, ёки футболга. Бугун халқимиз қишда уйини қандай иситишни ўйлаб юрибди.\n- Халқаро майдонда клубларимизнинг муваффақиятсизлиги ҳақида нима дея оласиз?\n- «Насаф» ҳақида гап-сўз бўлиши мумкин эмас, деган фикрдаман. Чунки, клуб ўз академияси тарбияланувчилари кучи билан халқаро мусобақа финалигача етиб келди. Мен бу жамоани муҳокама қилишдан йироқман. Мен Баҳрайнда бўлдим. У ерда мезбонлик омиллари катта роль ўйнади. Учрашувни кўрган бўлсангиз, рақиб 25-дақиқадан кейин буткул ўйинни ташлаб юборди. «Насаф» тўлиқ устунлик қилди.\nОКМК халқаро майдон учун янги клуб. Уларга биттагина гапим бўлиши мумкин: пойдеворни қилиб олиш керак. Чунки, уларда имконият бор. «Пахтакор» етакчиларини қўйиб юборганди. Шота Арвеладзе пайтида ҳам Машарипов қизил карточка олганидан сўнг, плей-оффда қандай ютқазганимизни кўргандингиз. Лекин ўша вазият бўлмаганида мен ҳам мана шу «Пахтакор»нинг ОЧЛни ютишига ишонаётгандим. Мен биринчи марта Саудия ёки бошқа араб жамоаларига қарши учрашувлар олдидан юрагимни ҳовучламай ўтирдим. Бу йил ҳам аслида улар ёмон ўйнашмади. Исталган одам билан баҳс бойлашим мумкинки, гуруҳ босқичининг 6та ўйинида «Пахтакор» устунлик қилди. Биргина учрашувда Кайо исмли бразилиялик футболчи ҳимояни сочиб ташлаб, йирик ҳисобда ютқазишди. Араблар ўз футболидаги камчиликларни мана шу каби легионерлар билан ёпишмоқда. Демак, бизнинг футболга яхши пул ажратилиб, тўғри ишланса, уларни енгиш мумкин.\nУЕФАга ўтиш ва тотализатор ҳақида\n- Ўзбекистон футболи УЕФАга ўтишдан нима ютади, нима ютқазади?\n- УЕФАга қўшилсак, ютадиган нарсаларимиз кўп. У ерга ўтиш зўр бўлади. Орзу қилиш айб эмас. Лекин ҳар нарсани тарозига солиб кўриш керак. Европага ўтсак, ривожланиб кетар эмишмиз. УЕФАда 30 йилдан бери Латвия, Литва, Грузия, Молдова каби давлатлар бор. Нега улар Англия бўлиб кетмади шу вақтгача? Қозоғистон неча йилдан бери УЕФАда лекин бирорта қозоқ йигитни Европа саҳнасида кўрдикми? Одам ўзи ўзгармаса, Европада ҳам, Осиё ёки Африкада ҳам ўша ҳолатда қолаверади.\nЕвропани барча ривожланган давлатлари Ғарбий Европада жойлашган. Улар Россия ва Қозоғистонга келиб кетишга ҳам оғринади. Ўзбекистонни қўшиб олиш масаласи кўтарилса, уларнинг ҳаммаси қарши овоз беради. Унинг устига, Ўзбекистондан Европанинг нечта шаҳрига тўғридан тўғри рейслар бор? Бир нечта, холос. Улар Тошкентга келиш учун Истанбул ёки Москвага қўниб олиши керак бўлади. Улар учун бу оғир. Лекин Япония ва Жанубий Корея ОФКда ҳам ривожлана олди. Лекин аввалроқ айтиб ўтганимдек, уларда барча соҳа бирдек ривожланди.\n- Тотализаторни қонунийлаштириш тўғри, деб ҳисоблайсизми?\n- Мен қолганлар Худодан қанчалик қўрқса, шунчалик қўрқадиган бир одамман. Ҳаром қилинган нарсага йўл берилиши керак демайман. Мен бошқа тарафдан бу йўналишдаги фикримни баён қилганман. Клублар давлатдан пул олмаса, бошқа тарафдан пул келиши керак. Қаердадир спиртнинг рекламаси, қаердадир букмекерлик компаниясининг баннери. Масалага иқтисодий кўз билан қарасак, бу амалиёт билан Россия, Малайзия ёки бошқа мамлакатларга чиқиб кетаётган пул Ўзбекистон банкларида айланишни бошлайди. Лекин Ўзбекистонда тотализаторни очиб бериш тўғри дейишга қўрқаман. Мен ҳам гуноҳга ботишдан қўрқаман. Мен букмекерликка тиш-тирноғим билан қаршиман. Яқинларимни бундай йўлга кириб қолмасликларига ҳаракат қилиб, назорат қиламан. Лекин Ўзбекистонда спиртли ичимлик дўконлари бор ва бу ҳам аслида ҳаром. Бу борадаги менинг позициям, инсон ўзини мана шу каби ҳаром нарсалардан тия билиши керак. Аммо легаллашмаган пайтда, ўша тотализатор ўйнаётганларни тўхтатиб қола оляпмизми? Ҳамма интернетга киради ва ҳар куни букмекерлик рекламаларига кўзи тушади. Биз ҳаётимизда бор мана шу нарсани одамларимизга йўқ деб кўрсатмоқчидекмиз. Биз одамларимизга бу ўйинни ўйнамаслик кераклигини тушунтиришимиз керак.\nМенинг бу борадаги таклифим шуки, футбол ичидаги одамлар тотализатор ўйнаса, жаримага тортилсин. Келишилган ўйинни аниқладикми, ўша келишувда иштирок этганларни шунчаки футболдан четлаштириш эмас, жиноий суд орқали жазо бериш орқали бу йўлдан тийиб олишимиз керак.\n- Абрамов, Бабаян ва Қосимов масаласида адолатлиман, дея оласизми?\n- Мен Бабаян ва Абрамов ҳақида айтганларимдан деярли афсусдамасман. Улар яхши шароитда ишлай туриб, миллий жамоани жаҳон чемпионатига олиб чиқа олмади. Миржалол ака эса доим битта мағлубиятдан сўнг, жамоани қабул қилиб олган. Қосимовни танқид қила олмайман. Агар бу менинг нохолислигим бўлса, майли нохолис бўлай. Биринчидан, мен Миржалол Қосимовнинг ўйинини кўриб, футболга меҳр қўйган ва унга кириб келган одамман. Иккинчидан, у одам билан биз оилавий яқинмиз. Яъни, Миржалол ака ҳақида қанақадир фикрим бўлса, ўзларига ҳам айтиб қўя оладиган даражада яқинман. Абрамов ва Бабаян ҳақидаги танқидларим фактларга асосланган. Бу учала мутахассисни умумий олганда мен нохолис кўринишим мумкин. Лекин мана бу икки мутахассис ҳақида айтган гапларимнинг қайси бири хато. Қосимов бошқа одам, Бабаян бошқа одам, Абрамов умуман бошқа одам. Энг охирида тилга олганим энг ёмон одам. Мен футболни ичидаман-ку, барчасини ичидан биламан, - дейди ПФЛ директори Диёр Имомхўжаев.\nПФЛ Самвел Бабаян Вадим Абрамов Диёр Имомхўжаев


Ўзбекистонлик ва украиналик жуфтлик Германияда оила қурди - zarnews.uz\nЎзбекистоннинг Германиядаги элчихонаси ҳар бир инсон ҳаётидаги муҳим воқеалардан бири нишонланадиган масканга айланиб, бу ерда Европада вақтинча яшаб келаётган ёки таҳсил олаётган юртдошларимиз никоҳини қайд этиш маросимларини ўтказиш тобора анъана тусини олмоқда.\nЭлчихонанинг консуллик бўлими фуқаролик муносабатларини расмийлаштириш бўйича кенг ваколатларга эга бўлиб, хорижда яшаётган Ўзбекистон фуқароларининг қонуний никоҳларини ҳам рўйхатга олмоқда. Берлинда жойлашган дипломатик ваколатхонамизнинг ҳашаматли биноси эса ушбу тантаналарни нишонлаш учун жуда мос келади.\nЯна шуни ҳам таъкидлаш жоизки, фуқароларимиз ва улар билан турмуш қураётган чет элликлар ўзбек дипломатларининг самимияти ҳамда ортиқча расмиятчиликка йўл қўймаслигини қадрлашади.\nГерманияда истиқомат қиладиган Ўзбекистон фуқароси Шуҳрат Хўжаев ва Украина фуқароси Анастасия Бабенко яқинда ўз муносабатларини Ўзбекистон Республикаси Оила кодексига мувофиқ элчихонамизда расман қайд этди.\nАнастасия Украина элчихонасида никоҳни қайд этиш имкониятига эга бўлишига қарамасдан ушбу жараённи айнан Ўзбекистон элчихонасида амалга оширишни афзал кўрар экан, бу ерда ўзгача меҳр ва самимиятни ҳис этганини алоҳида таъкидлади.\nЧехия ва Эстония олий ўқув юртларида таҳсил олаётган ўзбекистонлик талабалар Акмалиддин Алимов ва Шаҳло Алихонова ҳам никоҳни мамлакатимизнинг Берлиндаги элчихонада расмийлаштиришга қарор қилди.\n“Чехияда таҳсил ола туриб, мен Ўзбекистоннинг Берлиндаги элчихонаси консуллик рўйхатида тураман. Барча консуллик масалаларини, одатда, бу ерда тез ва ўз вақтида ҳал қилиб беришади. Биз элчихонада никоҳдан ўтиш имконияти мавжудлиги ҳақида эшитган эдик. Бугун эса ушбу имкониятдан фойдаланган ҳолда, бу ерда яратилган қулай шарт-шароитлардан мамнун бўлдик”, - дейди Шаҳло.\nЎзбекистоннинг хориждаги дипломатик ва консуллик ваколатхоналари томонидан кўрсатилаётган кенг кўламли хизмат турларидан бири бўлган ёш оилалар никоҳини қайд этиш бугунги кунда тобора оммалашиб бормоқда. Бу эса, ўз навбатида, юртдошларимиз Ватандан олисда бўлишига қарамасдан, давлатимиз томонидан яратилаётган барча имкониятлардан унумли фойдаланаётганликларини англатади.


Redmi битта флагманини нақ 110 долларга арзонлаштириб, яна бирини MIUI 12’гача янгилаяпти! - Terabayt.Uz\nXiaomi корпорациясининг арзончи суббрендига мансуб Redmi K30 флагмани энг арзон 5G-смартфон сифатида намойиш этилган эди. Шундай бўлса-да, Redmi K30 Ultra юбилей флагмани тақдимоти олдидан компания уни рекорд даражада арзонлаштирган.\nКейинги ойларда бошқа компаниялар ундан ҳам арзон 5G-смартфонлар тақдим этишди. Масалан, уларнинг ичида энг арзони – Realme V3 нархи атиги 146 доллардан бошланади! Мазкур рақобатни ҳисобга олиб, Redmi K30 нархини Хитойда янада пасайтиришди.\nХитойдаги оммабоп онлайн дўкон – JD.com платформасида ҳозир тезкор/ички хотираси 6/128 гигабайтлик Redmi K30 смартфонини 1499.00 юандан сотишяпти, бу эса тахминан 222 АҚШ долларига тўғри келади. Мазкур моделнинг айни шу конфигурацияли варианти дастлаб 332 доллардан сотувга чиққанини ҳисобга олсак, компания уни нақ 110 долларга арзонлаштирган!\nБундан ташқари, Xiaomi шу кунларда мазкур туркумнинг яна бир вакили – Redmi K30 Pro моделини барқарор MIUI 12 график қобиғигача янгиламоқда. MIUI V12.0.9.0.QJKCNXM рақамли мазкур прошивка ҳажми бирмунча катта – 3,2 гигабайт келади.\nКомпания мазкур апдейтни дунёнинг турли ҳудудлари бўйлаб босқичма-босқич тарқатади, шу боисдан бизнинг ҳудудларга сал кейинроқ етиб келиши ҳам мумкин. Лекин энг муҳими – ушбу апдейтни ўрнатишдан олдин смартфондаги маълумотларнинг захира нусхасини яратиб, компьютерда сақлаб олишни Redmi K30 Pro эгаларидан Xiaomi’нинг ўзи сўрамоқда.\n#Redmi #Xiaomi #андроид смартфон #нархлар #прошивка #янгиланиш #Xiaomi Redmi K30 #Тизим янгиланиши #Xiaomi Redmi K30 Pro #глобал прошивка


Мирзо Улуғбек тумани ҳокимига янги ўринбосарлар тайинланди – Газета.uz\nLotinchada 6 феврал 2020, 18:45 Сиёсат\nБобир Жўраев Ботирович Мирзо Улуғбек туман ҳокимининг иқтисодиёт ва тадбиркорлик масалалари бўйича биринчи ўринбосари, Ҳусанова Севара Рихсибаевна эса ҳоким ўринбосари, туман Хотин-қизлар қўмитаси раиси этиб тайинланди. Бу ҳақда ҳокимият матбуот хизмати хабар қилди. Бобир Жўраев (1986 йилда туғилган) — Тошкент давлат педагогика университети (2009), Тошкент давлат иқтисодиёт университети (2015) ва президент ҳузуридаги Давлат бошқаруви академиясини (2019) тамомлаган. Мирзо Улуғбек туман ҳокимлигининг Ташкилий-назорат гуруҳи раҳбари, туман ҳокимлиги Аппарати раҳбари лавозимларида ишлаган.\nСевара Ҳусанова (1971 й. т.) — Тошкент Педиатрия тиббиёт институтини (1995) тамомлаган. 2011−2017 йилларда Мирзо Улуғбек туманидаги 8-сонли оилавий поликлиника бош шифокори, 2017 — 2020 йилларда Мирзо Улуғбек туман тиббиёт бирлашмаси бошлиғи лавозимларида фаолият олиб борган.


Марат Бикмаев 2 та расмий ўйиндан четлатилди ва 20 млн. сўм жарима тўлайди » JIZZAXCITY.UZ - Жиззах ахборот портали\nЖиззах ахборот портали » Спорт » Марат Бикмаев 2 та расмий ўйиндан четлатилди ва 20 млн. сўм жарима тўлайди\nЎзбекистон ПФЛ маъмуриятининг Этика қўмитаси “Локомотив” жамоаси ўйинчиси Марат Бикмаевнинг ҳатти-ҳаракатини юзасидан йиғилиш ўтказди, деб хабар қилмоқда ПФЛ матбуот хизмати.\nУндан ташқари, суперлига 23-тур учрашувлари доирасидаги “Металлург” – “Локомотив” баҳси 90+4 дақиқасида ҳам “темирйўлчилар” жамоаси захира ўриндиғида ўтирган Марат Бикмаев ҳакамлар гуруҳини ҳам ҳақорат қилган ва Бикмаев иккита расмий учрашувдан четлатилган эди.\nТeглар: Марат Бикмаев ПФЛ футбол\n«Сўғдиёна» ва «Металлург» ўйинида дуранг қайд этилди


Туризм 5 феврал 2021 3365\nЎзбекистон Республикаси Президенти ҳузуридаги Хавфсизлик Кенгашининг 2020 йил 23 декабрдаги топшириғига мувофиқ, Туризмни ривожлантириш қўмитаси томонидан ОКМК «Қалмоққир» конида геотуризм ва саноат туризмини ривожлантириш бўйича чора-тадбирлар ишлаб чиқилди.\nАйни кунларда қўмита билан ОКМК ҳамкорлигида «Қалмоққир» конида туризмни ривожлантириш борасида муайян ишлар бошлаб юборилди.\nТаъкидлаш жоизки, «Қалмоққир» кони дунёдаги энг йирик мис порфирли очиқ конлардан бири ҳисобланади. Бугунги кунда коннинг узунлиги 4 км, эни 2 км, чуқурлиги 530 метрни ташкил этади. Мазкур кондан йилига 30 млн. тоннадан зиёд руда қазиб олинади.\nКелгусида кондаги кечаётган қизғин иш жараёнини кўриш учун мўлжалланган томоша майдони қурилади. Сайёҳлар учун майдонда жараённи яқиндан кузатиш имконини берувчи стационар биноскоп(дурбин)лар, кон ҳақида батафсил маълумот берувчи баннерлар ўрнатилади. Ушбу ҳудуд ободонлаштирилиб жонли бурчак ҳам ташкил этилиши режалаштирилган.\nШунингдек бу ерга ташриф буюрган сайёҳларга тоғ-кон ишларида қўлланиладиган техника воситалари, асбоб-ускуналарнинг макетлари кўргазмаси ҳам тақдим этилади.\nБир сўз билан, «Қалмоққир» кони Тошкент вилоят гео-саноат туризми ҳудудларидан бирига айланди.


Коронавирус эпидемиясини Билл Гейтс бундан 5 йил аввал башорат қилган! (2 та видео) - Terabayt.Uz\nКоронавирус эпидемиясини Билл Гейтс бундан 5 йил аввал башорат қилган! (2 та видео)\nМаълум бўлишича, беш йил аввал у коронавирус пандемиясидан ҳам огоҳлантирган, аммо бунга ҳеч ким жиддий эътибор қаратмаган экан. Мана, қуйидаги видеолавҳа 2015 йилги TED конференциясидан ёзиб олинган:\nБилл Гейтс сўзларига кўра, инсоният ядро қуроллари учун миллиардлаб доллар сарфлайди, аммо вирус хавфига аҳамият бермайди. Эбола эпидемияси соғлиқни сақлаш тизимининг нуқсонларини кўрсатиши керак эди, аммо у ҳаво орқали тарқала олмслиги боис маълум бир ҳудуддан ташқарига деярли чиқмди, дейди у.\nЎҚИНГ: Билл Гейтс эпидемияларга қарши вакцина яратадиган жамғармага асос солди\nMicrosoft асосчиси бошқа чиқишларида ҳам янги эпидемиялар хавфи борлигини айтиб ўтган экан:\nКоронавирус хасталиги эса, Гейтс таъкидлаганидек, ҳаво орқали тарқалади, у кам ўрганилган, унга қарши вакцина ёки даволовчи самарали восита топилмаяпти.


Маънавий камолот сари — Ishonch Gazetasi\nМаънавий камолот сари\nКитоб — маънавий камолот кўзгуси, нурли истиқболни таъминловчи зиёдир. Ўзбекистон Республикаси мустақиллигининг 26 йиллиги муносабати билан «Ishonch» ва «Ishonch-Доверие» газеталари таҳририяти ҳамда «Шарқ» нашриёт-матбаа акциядорлик компанияси касаба уюшма қўмитаси томонидан касаба уюшма аъзолари ўртасида миллий ҳамда жаҳон адабиётининг машҳур дурдона асарларини тарғиб қилиш, уларнинг билим салоҳиятини юксалтириш, китобга бўлган меҳрини янада ошириш мақсадида ташкил қилинган «Китобхон» викторинаси ҳам бу ҳақиқатни яна бир бор исботлади.\nВикторинада юзлаб юртдошларимиз фаол иштирок этгани халқимизнинг китобга бўлган қизиқиши, меҳри қанчалик юқорилигини кўрсатди. Саволларга жавоб топиш билан бирга, жуда кўплаб юртдошларимиздан китобхонликни ривожлантиришга оид таклифлар, фикр-мулоҳазалар келиб тушди.\nКеча викторинанинг сўнгги босқичи ғолибларини тақдирлаш тадбири ўтказилди. Унда Президентимизнинг китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилишга оид йўл-йўриқлари юртимиз аҳлини беҳад суюнтиргани, кенг омма ўртасида китобхонлик маданиятини ривожлантиришнинг аниқ йўналиш ва тизими белгилаб берилгани алоҳида айтиб ўтилди.\n— Информатика йўналишида таҳсил олсам ҳам адабиётга қизиқаман. Уйимизда мўъжазгина кутубхона бор. Китобхонлик, ўқиган асар бўйича савол-жавоб қилиш оиламизда одат тусига кирган, — дейди биринчи ўрин соҳибаси Раҳима Бобоева. — Викторина ҳақида газетанинг веб сайти, телеграм каналлари орқали хабар топиб, қатнашишни кўнглимга тугдим. Саволлар жуда яхши тузилган. Жавоб топиш жараёни ҳам қизиқ бўлди. Ҳатто ўқиган асарларимни ҳам бир бор варақлаб чиқдим. Масалан, Тоғай Муроднинг «Отамдан қолган далалар» асари каби бир қатор ўзбек ва жаҳон адабиётининг сара намуналарини қайта мутолаа қилишимга тўғри келди. Ҳақиқий китобхонликка даъват этувчи бу каби танловларнинг аҳамияти катта.\n— Китоб барча замонларда халққа илм-маърифат улашишнинг қудратли қуроли бўлиб келган. У ҳар қандай ёшдаги инсонни комиллик сари етакловчи, унга чинакам сирдош ва дўст бўла олувчи воситадир, — деди «Шарқ» нашриёт-матбаа акциядорлик компанияси касаба уюшма қўмитаси раиси Ғуломжон Ҳакимов. — Шундай экан, халқимизга зиё улашиш, саодатга чорлаш, улар ўртасида китобхонликни тарғиб қилиш бизнинг асосий вазифамиздир. Ана шу эзгу мақсадни амалга оширишда бу каби танловларнинг, албатта, ўз ўрни бор.\nТадбирда ғолибларга таҳририят дипломи ва «Шарқ» НМАК касаба уюшма қўмитасининг китоблар тўпламидан иборат совғалари топширилди.\nВаъда қачон бажарилади?\nҚўл билан бериб…\nНАФСИМ МЕНИНГ БАЛОДИР…\n«Югур-югур»ларнинг чеки йўқми?


Собянин Москвада меҳнат мигрантлари сонининг камайиши ҳақида эълон қилди\nБиласизми? 18 октябр 2020 71\nМосквада бу йил меҳнат мигрантларининг сони тахминан 40 фоизга камайди, ва бу албатта қишда коммунал тизимига сезиларли таъсир этмай қўймайди. Чунки бунда тозаликни сақлаш учун қўл меҳнати зарур бўлади. Бу ҳақда шаҳар мери Сергей Собянин эълон қилди.\n«Бу қўл меҳнати, бу белкурак, супурги, лом. Ҳамма москваликлар ҳам бундай меҳнатга тайёр эмас. Лекин бу муаммони аста-секин ҳал этамиз. Техника кучи етарли. Бошқа ҳудудлардан одамларни жалб этамиз», — деб тушунтирди Собянин «Россия 1» канали эфирида.\nЧегараларнинг ёпиқлиги туфайли келиб чиққан мигрантлар етишмовчилиги бутун меҳнат бозорига таъсир этяпти. Жумладан уй-жой коммунал тизимида, қурилишда ва бошқа соҳаларда сезиляпти. Лекин шунга қарамай, ҳолатни инқироз даражасида деб баҳолаш керак эмас. Қишда шаҳарнинг мавсумий ишчи кучи етишмаслиги муаммосини ҳал этишни уддалашга шаҳар раҳбариятининг ишончи комил, деб хабар беради Российская газета.


Sony ҳали чиқмаган iPhone SE 2’га рақобатчи смартфон тайёрлаяпти - Terabayt.Uz\nSony ҳали чиқмаган iPhone SE 2’га рақобатчи смартфон тайёрлаяпти\nApple корпорациясининг ихчам флагмани – iPhone SE жаҳон жамоатчилиги томонидан яхши кутиб олинган. 2020 йили унинг давомчиси – iPhone SE 2 намойиши кутилмоқда.\nЎҚИНГ: 2020 йилда Apple тарихдаги энг йирик ва ўта ихчам iPhone’ларни чиқаради\nЖаҳон оммавий ахборот воситаларининг ёзишларича, Sony ҳам худди у каби ихчам смартфон устида ишламоқда. Янги қурилма ҳам Xperia 1 ҳамда Xperia 5 каби чўзинчоқ шаклга эга, экранининг томонлари ўзаро 21:9 нисбатли, аммо ўлчамлари анча кичкина бўлади.\nXperia Compact туркумининг янги вакили корпуси 138х60 миллиметрлик, дисплейи эса диагоналига 5,5 дюймлик бўлишини айтишмоқда. Яъни, бу қурилма энг энсиз Xperia смартфони бўлиб, қўлда қулай ўрнашиши билан iPhone SE моделига ўхшайди (унинг эни – 59 миллиметр).\nSony ихчам смартфонини Snapdragon 665 процессори билан таъминлаши ва февралдаги MWC 2020 кўргазмасида расман тақдим этиши кутилмоқда.\n#Apple #Sony #Sony Xperia #Android смартфон #iPhone SE 2


23:09 / 18.08.2017 4275 pdf Ўқиш режими + -\nАсосий мавзуга киришдан олдин одоб, унинг таърифи ва Исломнинг унга бўлган муносабати борасида қисқача сўз юритиб олиш фойдадан холи бўлмас, деган умиддамиз.\nТилимизда «одоб» тарзида талаффуз қилинишга одатланиб қолинган арабча «адаб» сўзи аслида яхшиликка чақиришни англатади, у «маъдаба» ўзагидан олинган. Маъдаба эса одамларни яхшиликка, маънавий зиёфатга чақиришни англатади. Одоб ҳам одамлар доимо даъват қилинадиган маънавий «маъдаба», яъни зиёфат бўлгани учун шу номни олган. Демак, одоб яхшилик демакдир. «Фалон киши одобли экан» дейилгани ўша одамнинг яхшилиги кўп экан, деганидир. «Кийиниш одоби» деганда яхшилаб кийиниш тушунилади. «Суҳбат одоби» деганда суҳбатни энг яхши савияда олиб бориш кўзда тутилади. «Ижтимоий одоблар» ижтимоий муомалаларни энг яхши тарзда олиб бориш деганидир.\nОдобнинг қуйидагича таърифлари ҳам келган: «Мақтовга сазовор сўз ва амални ишлатиш, қилиш одобдир»; «Карамли ахлоқларни ушлаш одобдир»; «Ўзингдан каттани улуғлаб, ўзингдан кичикка меҳр кўрсатишинг одобдир». Шу ва шунга ўхшаш таърифлар тўпланганида, Исломда кўзланган «одоб» маъноси юзага келади.\n«Ҳар бир киши касб-корни мукаммал билмоғи, яхши тарбия олмоғи ва яхши хулқ-одоб, фазилатларга эга бўлмоғи керак», дейди Абу Наср Форобий.\nҲозирги кунда ғарб маданияти таъсирида «одоб»ни маданият дейиш ҳам жорий бўлган. Мисол учун, «овқатланиш одоби» дейиш ўрнига «овқатланиш маданияти» дейилади. Баъзида ижтимоий одоблар деган маънони ифода этиш учун французча «этикет» сўзи ҳам ишлатилади.\nОдоб масаласи Исломда ўта муҳим ўрин тутади. Чунки Аллоҳ таолога қурбат ҳосил қилишда одобнинг ўрни жуда муҳим. Беодоблик барча нарсани, жумладан, амални ҳам, қалбни ҳам, тилни ҳам, бошқа барча уринишларни ҳам бузади. Одобсиз одам бирор нарсага эришиши, жамиятда яхши ўрин топиши мумкин эмас. Одобсиз киши ҳатто бошқалар билан алоқаси, муносабатларини ҳам яхшилай олмайди.\nШунинг учун ҳам тасаввуф аҳлининг қоидаларидан бирида: «Одоб бўлмагунича, Ҳақ ва халқ билан сайри сулук бўлмас», дейилган. Шунинг учун ҳам машойихлар: «Ким нимага эришса, фақат одоб билан эришади. Ким нима билан қуласа, фақат беодоблик билан қулайди», деганлар.\nОдоб иккига: назарий ва амалий жиҳатга бўлинади. Одоб олдин назарий жиҳатдан ўрганилади ва кейин унга амал қилинади. Фикр юритиб кўрадиган бўлсак, одобнинг доираси шу даражада кенгки, оддий нарсаларга нисбатан бўлган одобдан бошлаб, то барча нарсаларнинг Роббига нисбатан бўладиган одобгача бор. Исломда одобнинг яхшиликка чақириш маъноси инсонга боғланган барча нарсаларда намоён бўлади, яъни мусулмон инсоннинг ўзи билан боғлиқ барча нарсага одоб билан – яхшилик юзасидан муомала қилиши йўлга қўйилган. Бу муомалалар жамодот – жонсиз нарсалардан бошланади. Кейин наботот оламига, сўнгра ҳайвонот оламига ўтади, сўнгра эса инсоният олами, фаришталар олами ва ҳоказо оламларни қамраб олади. Исломдаги одоблар мусулмон инсоннинг ўз Набийси ва Роббига кўрсатадиган одоби ила тож кияди, камолга етади.\nМана шундай кенг доирадаги шарафли одобларга амал қилиш аввало кишининг ўзи учун фойдалидир. Мисол учун, чой ичадиган пиёламизни олиб кўрайлик. Киши одобли бўлса, ўша пиёлани авайлаб ишлатади, тоза тутади. Натижада пиёла узоқ вақт унга кўнгилдагидек хизмат қилади. Агар ўша одам пиёлага нисбатан беодоблик қилса, унинг лаби учади, кир бўлади, дарз кетади ва охири синади.\nМана шу ҳолатни бошқа ҳар бир катта-кичик нарсаларда ҳам кўриб, мулоҳаза қилишимиз мумкин. Ҳар бир нарсада динимиз кўрсатган одобга амал қилсак, аввало бу дунёмиз учун, асосийси, охиратимиз учун яхшилик касб қилган бўламиз.\nМамасали 07:16 / 06.10.2019\nРаҳмат! Аллох рози бўлсин! Оиламиз билан бу дарсликни ўқиб чиқдик.......\n16:58 / 18.08.2017 4216\n23:13 / 18.08.2017 3475\n2493 17:05 / 16.02.2018\n2813 18:27 / 29.01.2018\n4159 20:06 / 04.04.2018\n2470 06:02 / 03.09.2018\n1667 15:00 / 25.03.2019\n1034 18:25 / 15.03.2019


Улоқ Бразилия вакилларида кетди\n29 ноябр 2021, Тошкент вақти: 11:15\nРио де Женейро 2016 йилги Ёзги Олимпия ўйинлари пойтахтига айланди.\nЖанубий Америка қитъаси вакиллари илк бор олимпиадага мезбонлик қилиш ҳуқуқини қўлга киритди. Копенгагенда бўлиб ўтган овоз бериш натижаларига кўра, 2016 йилги Олимпиада ўйинлари Бразилиянинг Рио де Женейро шаҳрида бўлиб ўтади.\n2016 йилги Ёзги Олимпия ўйинларини ўтказиш ҳуқуқи учун тўрт шаҳар - Чикаго, Токио, Мадрид ва Рио де Жанейро шаҳарлари курашди.\nДания пойтахти Копенгагенда бўлиб ўтган Халқаро Олимпия қўмитаси мажлисида ўз мамлакатини тамсил этиш учун даъвогар мамлакатларнинг лидерлари, хусусан, АҚШ президенти Барак Обама, Бразилия президенти Луис Инасиу Лула да Силва, Испания қироли Хуан Карлос ва мамлакат бош вазири Хосе Луис Родригес Сапатеро ҳамда Япония бош вазири Юкио Хатояма келгандилар.\nДаставвал Олимпия ўйинлари ўтказиш учун юқорида саналган шаҳарлардан ташқари Боку, Прага ва Доха шаҳарлари ҳам даъвогарлик қилаётганди. Аммо бу уч шаҳар овоз бериш жараёнига етиб келгунча даъвогарлар рўйхатидан тушиб қолди.\n2 октябр куни ўтган овоз бериш жараёнидан олдинроқ мутахассислар 2016 йилги Олимпия ўйинлари учун асосий даъвогарлар Чикаго ва Рио де Жанейро вакиллари бўлишини айтаётгандилар. Лекин уч босқичдан иборат овоз бериш жараёнида биринчи бўлиб Чикаго, кейин эса Токио шаҳарлари даврадан чиқиб кетди.\nАсосий танлов Испания ва Бразилия ўртасида бўлиб ўтди. Пировардида Мадрид шаҳри 32 овоз, Рио де Женейро шаҳри эса 66 овоз олиб, 2016 йилги Ёзги Олимпия ўйинларига мезбонлик қилиш ҳуқуқини қўлга киритди.\nРио де Женейронинг ғолиб бўлишини фавқулодда ҳодиса сифатида кўрмаётган мутахассислар айни пайтда Чикагонинг биринчи босқичдаёқ даврадан чиқиб кетиши ўзлари учун мутлақо кутилмаган ҳол бўлганини яширмаяптилар.\nОвоз бериш натижалари аниқ бўлганидан кейин Рио де Женейрода минглаб одамлар ғалабани нишонлаш учун кўчаларга чиқиб, бир-бировларини табриклаб, хурсандчилик қилдилар.\nАлбатта Риодаги жиноятчилик билан боғлиқ вазият ҳамда шаҳар инфратузилмасининг юқори даражада эмаслиги айримларни чўчитмоқда. Аммо бразилияликлар мавжуд камчиликларни тузатиш учун ўз ихтиёрларида яна етти йил борлигини айтиб, скептикларни хотиржам қилишга уринмоқдалар.